rejauldu/bengali-wikipedia huggingface dataset:
শক্তি ঠাকুর (১৯৪৭ - ৫ অক্টোবর ২০২০) ছিলেন একজন ভারতীয় বাঙালি অভিনেতা, কৌতুক অভিনেতা এবং নেপথ্য সঙ্গীত শিল্পী। তিনি বহু বাংলা সিনেমার পাশাপাশি বেশ কয়েকটি হিন্দি সিনেমাতেও অভিনয় করেছেন এবং ছবিতে কণ্ঠ দিয়েছেন। তার কিছু ছবি — ইয়ে দেশ (১৯৮৪), আগুন (১৯৮৮), সজনী গো সজনী (১৯৯৪) ইত্যাদি।   কর্মজীবন  প্রথম জীবনে শক্তি ঠাকুর স্কুলে শিক্ষকতা করতেন। ১৯৭৬ খ্রিষ্টাব্দে তিনি নেপথ্য সঙ্গীত শিল্পী হিসাবে তপন সিনহার  "হারমোনিয়াম" চলচ্চিত্রের মধ্য দিয়ে চলচ্চিত্র জগতে প্রবেশ করেন। তারপর তিনি দাদার কীর্তি (১৯৮০) ও ভালোবাসা ভালোবাসা চলচ্চিত্রে অভিনয় করেন এবং সফলতা পান। বেশিরভাগ ছবিতে তাকে কৌতুক অভিনেতা হিসাবেই দেখা গেছে।  শক্তি ঠাকুর ছিলেন প্রশিক্ষিত সঙ্গীত শিল্পী। তিনি হেমন্ত মুখোপাধ্যায়, অজয় দাশ এবং আরডি বর্মণ প্রভৃতি সুরকারদের সুরারোপিত গানে কণ্ঠ দিয়েছেন। ১৯৮৪ খ্রিষ্টাব্দে বিশিষ্ট সুরকার আরডি বর্মণ  তাঁকে কুমার সানু, উদিত নারায়ণ এবং শৈলেন্দ্র সিংয়ের সাথে  মিলিত ভাবে হিন্দি ছবি ইয়ে দেশ এ গান গাওয়ার সুযোগ দেন এবং এতেই  তিনি বলিউডে আত্মপ্রকাশ করেন। কুমার সানুও প্রথম এই সংগীতেই আত্মপ্রকাশের সুযোগ পান। এর পরে, তিনি বহু বাংলা এবং হিন্দি চলচ্চিত্রে  কণ্ঠ দিয়েছেন। ১৯৮৮ খ্রিষ্টাব্দে তিনি বাংলা ছবি "আগুন" এ  দ্বৈত কণ্ঠে প্রবীণ সঙ্গীত শিল্পী কিশোর কুমারের সাথে "খালি পেটে করলে ভোজন" গেয়েছিলেন।   ব্যক্তিগত জীবন  শক্তি ঠাকুরের দুই কন্যা মেহুলি এবং মোনালি। জ্যেষ্ঠা কন্যা মেহুলি ঠাকুর রবীন্দ্র সংগীতশিল্পী এবং কনিষ্ঠা মোনালি ঠাকুর এক জনপ্রিয় সঙ্গীত শিল্পী ও অভিনেত্রী।  তিনি রাসায়ন বিজ্ঞান, অংক ও স্পোর্টস নিয়ে নেতাজি নগর বিদ্যামন্দিরে শিক্ষকতা করতেন!   মৃত্যু  ২০২০ খ্রিস্টাব্দের ৫ অক্টোবর শক্তি ঠাকুর কলকাতার এক বেসরকারি হাসপাতালে হৃদরোগে আক্রান্ত হয়ে ৭৩ বৎসর বয়সে পরলোক গমন করেন।   তথ্যসূত্র   বিষয়শ্রেণী:হিন্দি চলচ্চিত্র অভিনেতা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:বাঙালি অভিনেতা বিষয়শ্রেণী:২০২০-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:বাঙালি সঙ্গীতশিল্পী
ঝাড়খণ্ড মুক্তি মোর্চা (আক্ষরিক.ঝাড়খণ্ড লিবারেশন ফ্রন্ট ;  জেএমএম) হল ভারতের ঝাড়খণ্ড রাজ্যের একটি রাজনৈতিক দল যা বিনোদ বিহারী মাহাতো দ্বারা প্রতিষ্ঠিত হয়েছিল। সপ্তদশ লোকসভায় এটির একটি আসন রয়েছে। শিবু সরেন জেএমএমের বর্তমান সভাপতি। জেএমএম ওড়িশা রাজ্য এবং প্রতিবেশী রাজ্যগুলির কিছু অংশেরও একটি প্রভাবশালী রাজনৈতিক দল। ঝাড়খণ্ডের জন্য এর নির্বাচনী প্রতীক ধনুক ও তীর।  দলটি আনুষ্ঠানিকভাবে বিরসা মুন্ডার জন্মদিনে তৈরি করা হয়েছিল, যিনি ১৯ শতকের ঝাড়খণ্ডের আদিবাসী যোদ্ধা, যিনি বর্তমান ঝাড়খণ্ডে ব্রিটিশ শাসনের বিরুদ্ধে লড়াই করেছিলেন।P. 522 Lok Sabha debates by India. ২০০০ সালে বিরসা মুন্ডার জন্মদিনে ঝাড়খণ্ড রাজ্যও অস্তিত্ব লাভ করে।P. 200 Basic Facts of General Knowledge By Sura College of Competition, V.V.K.Subburaj   মুখ্যমন্ত্রীদের তালিকা  ক্রম মুখ্যমন্ত্রী প্রতিকৃতি কাজের মেয়াদ বিধানসভা  নির্বাচনী এলাকা মেয়াদ শুরু  মেয়াদ শেষ মেয়াদকাল ১ শিবু সোরেন133x133পিক্সেল   ৩০৮ দিন দ্বিতীয় বিধানসভা      তৃতীয় বিধানসভা  2 হেমন্ত সোরেন106x106পিক্সেল   ১ বছর, ১৬৮ দিন তৃতীয় বিধানসভা  দুমকা  শায়িত্ব  পঞ্চম বিধানসভা  বারহাইত   তথ্যসূত্র    বহিঃসংযোগ    সোরেন ঝাড়খণ্ড সরকার গঠনের দাবি তুলেছেন – টিসিএন নিউজ  বিষয়শ্রেণী:১৯৭২-এ প্রতিষ্ঠিত রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:ঝাড়খণ্ডের রাজনৈতিক দল
লোকদল ছিল ভারতের প্রাক্তন প্রধানমন্ত্রী চরণ সিং দ্বারা প্রতিষ্ঠিত কৃষি নীতির উপর ভিত্তি করে একটি ভারতীয় রাজনৈতিক দল। এটি জনতা পার্টি (ধর্মনিরপেক্ষ), সমাজতান্ত্রিক দল এবং উড়িষ্যা জনতা পার্টিকে একীভূত করে ২৬ সেপ্টেম্বর ১৯৭৯ এ প্রতিষ্ঠিত হয়েছিল। চরণ সিং লোকদলের সভাপতি এবং রাজ নারায়ণ এর কার্যকরী সভাপতি নির্বাচিত হন।  ১৯৮২ সালের আগস্টে লোকদলের মধ্যে বড় ধরনের বিভক্তি ঘটে, যার মধ্যে একটি চরণ সিং এবং অন্যটি ছিল কর্পুরী ঠাকুর, মধু লিমায়ে, বিজু পট্টনায়েক, দেবী লাল, জর্জ ফার্নান্দেস, কুম্ভ রাম আর্য। লোকদল, জনতা পার্টি এবং কংগ্রেস (ধর্মনিরপেক্ষ) এর একীভূতকরণের সুবিধার্থে গঠিত সমন্বয় কমিটির সাথে চরণ সিং -এর বিচ্ছিন্নতার কারণে বিদ্রোহীরা বিরক্ত হয়েছিল। পরবর্তীতে, ১৯৮৩ সালের জানুয়ারিতে কর্পুরী ঠাকুরের নেতৃত্বে লোকদল জনতা পার্টিতে একীভূত হয়।  ২১ অক্টোবর ১৯৮৪-এ, লোকদল হেমবতী নন্দন বহুগুণার গণতান্ত্রিক সমাজতান্ত্রিক দল, রতুভাই আদানির রাষ্ট্রীয় কংগ্রেস এবং দেবী লালের মতো জনতা পার্টির কিছু নেতা একত্রিত হয়ে দলিত মজদুর কিষাণ পার্টি গঠন করে। পরে এটির নাম পরিবর্তন করে লোকদল করা হয়।  ১৯৮৭ সালের ফেব্রুয়ারিতে লোকদল দুটি উপদলে বিভক্ত হয়, অজিত সিংয়ের লোকদল (এ) এবং হেমবতী নন্দন বহুগুনার লোকদল (বি)। অজিত সিং মুলায়ম সিং যাদবকে সরিয়ে দেন, যিনি উত্তরপ্রদেশ বিধানসভায় লোকদলের নেতা ছিলেন এবং সত্যপাল সিং যাদবকে লোকদলের নেতা করেন।  ১৯৮৮ সালের মে মাসে অজিত সিং লোকদলকে জনতা পার্টিতে একীভূত করেন এবং জনতা পার্টির সভাপতি হন।   বিশিষ্ট সদস্যবৃন্দ    চরণ সিং, লোকদলের প্রতিষ্ঠাতা এবং ভারতের প্রাক্তন প্রধানমন্ত্রী।  বিজু পট্টনায়েক, ওড়িশার প্রাক্তন মুখ্যমন্ত্রী।  দেবী লাল, ভারতের প্রাক্তন উপপ্রধানমন্ত্রী।  কুম্ভ রাম আর্য ।  কর্পুরী ঠাকুর ।  মধু লিমায়ে ।  হেমবতী নন্দন বহুগুনা, উত্তরপ্রদেশের প্রাক্তন মুখ্যমন্ত্রী এবং ১৯৮৬-১৯৮৭ সালের মধ্যে লোকদলের ভারপ্রাপ্ত সভাপতি হিসেবে কাজ করেছেন  অজিত সিং ।  সুব্রহ্মণ্যম স্বামী, ১৯৮৪ - ১৯৮৮ এর মধ্যে লোকদলে ছিলেন এবং লোকদলের সাধারণ সম্পাদক হিসাবে দায়িত্ব পালন করেছিলেন।   সত্য প্রকাশ মালব্য, লোকদলের সাধারণ সম্পাদক ছিলেন ।  রামবিলাস পাসোয়ান, লোকদলের সাধারণ সম্পাদক ছিলেন।  শরদ যাদব, লোকদলের সাধারণ সম্পাদক ছিলেন।  মুলায়ম সিং যাদব, উত্তরপ্রদেশ বিধানসভায় লোকদলের নেতা ছিলেন।  সত্য পাল মালিক, লোকদলের সাধারণ সম্পাদক ছিলেন  ।   আরো দেখুন    গিররাজ কিশোর মহর, লোকদলের প্রাক্তন বিধায়ক  লোকদল (চরণ)  রাষ্ট্রীয় লোকদল   তথ্যসূত্র   বিষয়শ্রেণী:১৯৮০-এ ভারতে প্রতিষ্ঠিত বিষয়শ্রেণী:ভারতের রাজনৈতিক দল বিষয়শ্রেণী:১৯৮০-এ প্রতিষ্ঠিত রাজনৈতিক দল
বাবু গয়েশ্বর চন্দ্র রায় বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন।  প্রারম্ভিক জীবন গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।  রাজনৈতিক জীবন গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন।  ২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:ঢাকা জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:বাংলাদেশের সাবেক প্রতিমন্ত্রী
মহাবোধি সোসাইটি হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশীয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।   উদ্ভব  ১৮৯১ খ্রিষ্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন।Sean O'Reilly, James O'Reilly, Pilgrimage: Adventures of the Spirit, Travelers' Tales, 2000, পৃষ্ঠা ৮১-৮২ অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।  ১৮৯১ খ্রিষ্টাব্দে কলম্বোয় প্রতিষ্ঠিত হয় মহাবোধি সোসাইটি। কিন্তু এর পরের বছরেই অর্থাৎ ১৮৯২ খ্রিষ্টাব্দে সংগঠনটির মূল কার্যালয় কলম্বো থেকে স্থানান্তরিত হয় কলকাতায়। সেইসময় মহাবোধি সোসাইটির মুখ্য উদ্দেশ্যই ছিল বুদ্ধগয়ায় অবস্থিত মহাবোধি মন্দিরের পুনরুদ্ধার করা।Arnold Wright, Twentieth Century Impressions of Ceylon: its history, people, commerce, industries, and resources, "Angarika Dharmapala", Asian Educational Services, 1999,  pg.119C. J. Bleeker, G. Widengren, Historia Religionum, Volume 2 Religions of the Present: Handbook for the History of Religions, Brill Academic Publishers, 1971,  pg. 453 এই কার্য সম্পাদন করার লক্ষ্যে ধর্মপাল আইনের আশ্রয় গ্রহণ করেন এবং বহু শতাব্দী ধরে মহাবোধি মন্দিরের নিয়ন্ত্রক ব্রাহ্মণ পুরোহিতগণের বিরুদ্ধে মামলা দায়ের করেন। এইভাবে সুদীর্ঘ সংগ্রামের পর ১৯৪৯ খ্রিষ্টাব্দে অনাগরিক ধর্মপাল তার লক্ষ্যে সফল হন এবং মহাবোধি মন্দিরের নিয়ন্ত্রণাধিকার লাভ করেন।   মহাবোধি মন্দির  মূল নিবন্ধ : মহাবোধি মন্দির   সারনাথ  মূল নিবন্ধ : সারনাথ   কুশীনগর  মূল নিবন্ধ : কুশীনগর   নেতৃত্ব    তথ্যসূত্র    বহিঃসংযোগ   মহাবোধি সোসাইটি   বিষয়শ্রেণী:বৌদ্ধধর্ম বিষয়শ্রেণী:ভারতে বৌদ্ধধর্ম
১৯৯০ সালের ২ আগস্ট ইরাক তার প্রতিবেশী দেশ কুয়েতের ওপর দুইদিনব্যাপী "কুয়েত আক্রমণ" অপারেশন পরিচালনা করে। এর ফলে দীর্ঘ সাত মাসব্যাপী দেশটি ইরাকের অধীনে ছিল। এছাড়া ইরাকের জাতিসংঘের বেঁধে দেয়া সময়সীমার মধ্যে কুয়েত থেকে তাদের সেনাবাহিনী প্রত্যাহার করতে অস্বীকৃতি জানিয়েছিল। United Nations Security Council Resolution 660 (Condemning the Invasion of Kuwait by Iraq), S.C. res. 660, 45 U.N. SCOR at 19, U.N. Doc. S/RES/660 (1990) . umn.edu. Retrieved on 12 June 2011 যার ফলে মার্কিন যুক্তরাষ্ট্রের নেতৃত্বে জাতিসংঘের সম্মিলিত সামরিক জোট সামরিক হস্তক্ষেপ করে। এর ফলশ্রুতিতে প্রথম উপসাগরীয় যুদ্ধ সংঘটিত হয় এবং ফলাফলস্বরূপ ইরাকি বাহিনী কুয়েত থেকে বিতাড়িত হয়। পিছু হটার সময় ইরাকিরা কুয়েতের ৬০০ টি তেলকুপে আগুন ধরিয়ে দেয়।   তথ্যসূত্র   বিষয়শ্রেণী:বহিরাক্রমণ বিষয়শ্রেণী:১৯৯০-এ কুয়েত বিষয়শ্রেণী:১৯৯০-এর সশস্ত্র সংঘাত বিষয়শ্রেণী:উপসাগরীয় যুদ্ধ বিষয়শ্রেণী:কুয়েতের ইতিহাস বিষয়শ্রেণী:ইরাক-কুয়েত সামরিক সম্পর্ক বিষয়শ্রেণী:ইরাকের সামরিক ইতিহাস বিষয়শ্রেণী:ইরাক জড়িত যুদ্ধ বিষয়শ্রেণী:কুয়েত জড়িত যুদ্ধ
Template:ns is designed to insert between 0 and 83 non-breaking (non-linewrapping) spaces rapidly according to the number assigned as its first (unnamed) parameter. If this parameter is not supplied or its value is not numeric, it inserts a default three non-breaking spaces.    ব্যবহার এবং উদাহরণ   The effect of the count, such as in "{{ns|30}}" is identical to putting 30 copies of "&#160;" into the text.  In translation of text to uppercase letters, the spacing is retained. Compare:  {{uc: Begin{{ns|4}}end }} →   {{uc: Begin{{spaces|4}}end }} →  For gaps wider than 83 spaces, then multiple instances can be used, such as "{{ns|80}}{{ns|10}}" to insert 90 non-breaking spaces.   কর্মক্ষমতা বিবেচনা  Template:ns has been designed to rapidly insert a few, or numerous, non-breaking spaces where wrapping is not wanted, such as to pad table headings or align some entries in columns. It has been clocked to run faster than 1,530x times per second (in December 2012). The number of spaces, from 0 to 83, does not affect the speed of formatting. It invokes the parser function "padleft:" to repeat "&#160;" several, or dozens, of times. Also, the expansion depth has been kept limited, as only 5 levels deep, to allow use anywhere, to generate spaces in any complex templates or tables.  Beyond the maximum count of 83 spaces, the template truncates at 500-characters long (limited by padleft), with "&#" at the end. The default count, as 3 spaces, was chosen because a 1-or-2-space gap is often coded as simply " &nbsp;" and hence, 3 spaces is the first gap needing longer markup. The short template name, "ns" avoids transposing letters as "nsbp" for dyslexic users.  For gaps wider than 83 spaces, then multiple instances of {ns} can be used, such as "{{ns|80}}{{ns|10}}" to insert 90 non-breaking spaces.  টেমপ্লেট উপাত্ত   আরও দেখুন   Template:In5, to insert a mix of &nbsp and regular spaces which can wrap.  Template:Gaps, to insert precisely-sized gaps between digits/words.  Template:Spaces, to insert large, no-wrap span-tags to separate text 1-n spaces.  Template:nowrap, to join text or wikilinks as non-wrapped.  বিষয়শ্রেণী:উইকিপিডিয়া বিন্যাস এবং কার্যকারিতা টেমপ্লেট বিষয়শ্রেণী:ন্যূনতম সম্প্রসারণ গভীরতার টেমপ্লেট
ঢাকা ইন্টারন্যাশনাল ইউনিভার্সিটি বাংলাদেশের একটি বেসরকারি বিশ্ববিদ্যালয়। এটি বেসরকারি বিশ্ববিদ্যালয় আইন ১৯৯২-এর অধীনে ১৯৯৫ সালে প্রতিষ্ঠিত হয়। ডিআইইউর প্রতিষ্ঠাতা ছিলেন আলহাজ প্রফেসর ড. এ বি এম মফিজুল ইসলাম পাটোয়ারী ও উপাচার্য প্রফেসর ড. কে এম এম মহসিন।   ইতিহাস  বিশ্ববিদ্যালয়টি প্রতিষ্ঠার প্রাথমিক পরিকল্পনা ১৯৯৪ সালে শুরু হলেও এটি ১৯৯৫ সালে প্রতিষ্ঠিত হয়। প্রকৃতপক্ষে, ডিআইইউই বেসরকারী বিশ্ববিদ্যালয়গুলি তৈরির জন্য উদ্যোগ নেয় এবং বাংলাদেশ সরকারের উদ্যোগকে সমর্থন করে। এটি বর্তমানে বেসরকারি বিশ্ববিদ্যালয় আইন ১৯৯২ ও ১৯৯৮-এর অধীনে সরকার-অনুমোদিত বিশ্ববিদ্যালয় হিসাবে পরিচালিত হয়।  এটি একটি অলাভজনক প্রতিষ্ঠান হিসাবে পরিচালিত এবং কঠোর একাডেমিক শৃঙ্খলায় পরিচালিত হয়। মৃত আলহাজ প্রফেসর ড. এবিএম মফিজুল ইসলাম পাটোয়ারি বিশ্ববিদ্যালয়ের প্রতিষ্ঠাতা হিসেবে বাংলাদেশ সরকার কর্তৃক স্বীকৃত।  একাডেমিক শিক্ষাবর্ষ ডিআইইউর কিছু ডিগ্রির একাডেমিক বছর দুটি সেমিস্টার নিয়ে গঠিত। প্রতিটি সেমিস্টার ২৬ সপ্তাহ করে।  শীতকালীন সেমিস্টার: জানুয়ারি-জুন  গ্রীষ্মকালীন সেমিস্টার: জুলাই-ডিসেম্বর এবং ডিআইইউয়ের কিছু ডিগ্রীর একাডেমিক বছর তিনটি সেমিস্টার নিয়ে গঠিত। প্রতিটি সেমিস্টার চার মাস করে।  বসন্ত সেমিস্টার: জানুয়ারী থেকে এপ্রিল  গ্রীষ্মকালীন সেমিস্টার: মে থেকে আগস্ট  শরৎ সেমিস্টার: সেপ্টেম্বর থেকে ডিসেম্বর  alt=বাড্ডার সাতারকুলে ঢাকা ইন্টারন্যাশনাল ইউনিভার্সিটির স্থায়ী ক্যাম্পাস এর ছবি|থাম্ব|ঢাকা ইন্টারন্যাশনাল ইউনিভার্সিটির স্থায়ী ক্যাম্পাস, সাতারকুল, বাড্ডা|310x310পিক্সেল  বিভাগ  কম্পিউটার বিজ্ঞান ও প্রকৌশল বিভাগ (সিএসই)  ইলেকট্রিক্যাল ও ইলেক্ট্রনিকস্ প্রকৌশল বিভাগ (ইইই)  পুরকৌশল বিভাগ  ব্যবসায় প্রশাসন বিভাগ  আইন বিভাগ  ফার্মেসী বিভাগ  ইংরেজি বিভাগ  সমাজবিজ্ঞান বিভাগ  অর্থনীতি বিভাগ  রাষ্ট্রবিজ্ঞান বিভাগ  ডেভেলপমেন্ট স্টাডিজ   মাইক্রো বায়োলজি   বায়োকেমিস্টি এন্ড মলিকিউলার বায়োলজি   সমাজবিজ্ঞান বিভাগ  সমাজবিজ্ঞান বিভাগ এই  বিশ্ববিদ্যালয়ের স্থায়ী ক্যাম্পাসের দ্বিতীয় তলায় অবস্থিত। ২০২৩ সাল থেকে বিভাগটির চেয়ারম্যান হিসেবে দায়িত্ব পালন করছেন সহকারী অধ্যাপক জামশেদুর রহমান। এর আগে দীর্ঘ তিন বছর খুব সুন্দর এবং সাবলিলভাবে চেয়ারম্যানের দ্বায়ীত্ব পালন করেছেন আব্দুর রহিম মোল্লা।   তথ্যসূত্র   বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:ঢাকা জেলার বিশ্ববিদ্যালয় বিষয়শ্রেণী:১৯৯৫-এ প্রতিষ্ঠিত বিশ্ববিদ্যালয় ও কলেজ
থাম্ব|upright=1.4|alt=Diagram showing Le Sac two doors away from Lloyds Bank, and the approximate path of the tunnel between the two|চিত্রে প্রদর্শিত সুড়ঙ্গপথ দিয়ে ডাকাতরা ভল্টে প্রবেশ করেছিল। বেকার স্ট্রিট ডাকাতি হল ১৯৭১ খ্রিস্টাব্দের ১১ই সেপ্টেম্বর লন্ডনের লয়েডস ব্যাঙ্কের বেকার স্ট্রিট শাখায় সুরক্ষিত আমানত বাক্সগুলির চুরি। একটি দল ব্যাঙ্ক থেকে মধ্যবর্তী একটি দোকান পরে একটি ভাড়াকৃত দোকান থেকে ৪০ ফুট (১২ মিটার) সুড়ঙ্গ দিয়ে ভল্টের মেঝে ভেঙে ভল্ট কক্ষে প্রবেশ করেছিল। চুরি হওয়া সম্পত্তির মূল্য অজানা, তবে সম্ভবত ১২.৫ লাখ পাউন্ড (£) থেকে ৩০ লাখ পাউন্ডের (£) মধ্যে ছিল; পুলিশ শুধুমাত্র ২৩১,০০০ পাউন্ড (£) উদ্ধার করেছিল।  এই চুরির পরিকল্পনা পেশাদার অপরাধী অ্যান্থনি গ্যাভিন করেছিলেন, যিনি আর্থার কোনান ডয়েলের একটি ছোট গল্প "দ্য রেড-হেডেড লীগ" দ্বারা অনুপ্রাণিত হয়েছিলেন, যেখানে শার্লক হোমস সুড়ঙ্গপথে প্রবেশকারী একটি চোরের দলকে আটক করার জন্য একটি ব্যাঙ্ক ভল্টে অপেক্ষা করেছিলেন। অ্যান্থনি গ্যাভিন ও তাঁর সহকর্মীরা ব্যাঙ্ক থেকে একটি দোকান পরে লে স্যাক নামে একটি চামড়ার পণ্যের দোকান ভাড়া নেন, এবং সপ্তাহান্তের সময় টানেল সুড়ঙ্গ করেন। দলের একজন সদস্য দ্বারা একটি ছাতা ব্যবহার করে ভল্টের অভ্যন্তরভাগের মানচিত্র প্রস্তুত ও তাঁর বাহু প্রসারিত করে আসবাবের পরিমাণ ও অবস্থান পরিমাপ করেছিল। দলটি প্রথমে একটি জ্যাক ব্যবহার করে ভল্টের মেঝেতে একটি গর্ত তৈরি করার চেষ্টা করেছিল, এবং এটি ব্যর্থ হলে তাঁরা একটি থার্মাল ল্যান্স ব্যবহার করেছিল। যখন তাপীয় ল্যান্স ব্যর্থ হয়, তখন তারা বিস্ফোরণ ঘটানোর জন্য জেলেনাইট ব্যবহার করেছিল। তাঁরা একবারে ২৬৮ টি সুরক্ষিত আমানত বাক্সের অর্থ চুরি করেছিল। দলটি নিকটবর্তী একটি ছাদে থেকে ওয়াকি-টকির মাধ্যমে নিজেদের মধ্যে যোগাযোগকারী লুকআউট পোস্ট তৈরি করেছিল, এবং তবে, তাঁদের সম্প্রচার ঘটনাক্রমে একজন অপেশাদার রেডিও উত্সাহী রবার্ট রোল্যান্ডস শুনেছিল। তিনি বিষয়টি পুলিশকে ফোন করে জানিয়েছিলেন, তবে প্রথমে তাঁকে কথার গুরুত্ব দেয়নি, তাই তিনি একটি ছোট ক্যাসেট রেকর্ডার ব্যবহার করে চোরদের কথোপকথনের রেকর্ডিং তৈরি করেছিলেন। তিনি দ্বিতীয়বার পুলিশের সঙ্গে যোগাযোগ করলে তাঁর কথা পুলিশের পক্ষ থকে মেনে নেওয়া হয়েছিল, এবং যখন ডাকাতি চলছিল তখন চোরদের ধরতে পুলিশি অভিযান শুরু করা হয়েছিল। তারা ৮-মাইল (১৪ কিমি) ব্যাসার্ধের মধ্যে ৭৫০ টি ব্যাঙ্ককে অনুসন্ধান করেছিল, কিন্তু দলটিকে সনাক্ত করতে ব্যর্থ হয়েছিল।  উত্তরাধিকার  সোহো-ভিত্তিক পর্নোগ্রাফার ও স্ট্রিপ ক্লাবের মালিক জেমস হামফ্রেস ১৯৭৬ খ্রিস্টাব্দে অভিযোগ করেছিলেন যে পুলিশ কর্মকর্তাগণ ডাকাতিতে "তাদের ভাগ হিসাবে" ১০ লাখ পাউন্ড (£) অর্থ মূল্যের রত্ন চুরি করেছে। [৪৫][৭১] পরের বছর, স্কটল্যান্ড ইয়ার্ডের একজন ঊর্ধ্বতন কর্মকর্তা কমান্ডার বার্ট উইকস্টেড অভিযোগের তদন্তের জন্য নিযুক্ত হন। [৭২]  এই ডাকাতির উপরে ২০১১ খ্রিস্টাব্দে দ্য বেকার স্ট্রিট রবারি শিরোনামে একটি তথ্যচিত্র দ্য হিস্ট্রি চ্যানেলে প্রচারিত হয়েছিল; অনুষ্ঠানটিতে রবার্ট রোল্যান্ডসের সঙ্গে একটি সাক্ষাত্কার ও তাঁর দ্বারা ধারণকৃত ডাকাতির রেকর্ডিং অন্তর্ভুক্ত ছিল। [৭৩] হিস্ট্রি চ্যানেল ২০২৩ খ্রিস্টাব্দে হিস্টোরি'স গ্রেটেস্ট হেইস্টস শিরোনামে ধারাবাহি ডাকাতির একটি তথ্যচিত্রে ঘটনার ধারণকৃত নাটকীয় পুনঃনির্মাণ ব্যবহার করেছিল। [৭৪]  টীকা ও তথ্যসূত্র টীকা  তথ্যসূত্র  বিষয়শ্রেণী:১৯৭০-এর দশকে ওয়েস্টমিনস্টার সিটি বিষয়শ্রেণী:১৯৭১-এ লন্ডন
ইন্দু মিঠা (ইন্দু চ্যাটার্জী) (জন্ম ১৯২৯) হলেন পাকিস্তান এর ভরতনাট্যমের একজন প্রকাশক (অন্যজন হলেন শীমা কিরমানি )। Bharatanatyam in the time of the Taliban  The Hindu - July 23, 2009 তিনি ন্যাশনাল কলেজ অফ আর্টসের রাওয়ালপিন্ডি ক্যাম্পাসে অনুষদের সদস্যও রয়েছেন। NCA’s ‘Spotlight’ to feature Indu Mitha The News, Pakistan - April 3, 2008   ব্যক্তিগত জীবন  ইন্দুর জন্ম ১৯৯৯ সালে ইন্দু চ্যাটার্জি হিসেবে একটি পাঞ্জাবিভাষী বাঙালি খ্রিস্টান পরিবারে। তার বাবা জ্ঞানেশ চন্দ্র চ্যাটার্জি‌ ছিলেন দর্শনের অধ্যাপক এবং লাহোরের সরকারী কলেজের সভাপতি। লাহোরেই মিতা বড় হয়েছিলেন। Tikekar 337 তার বড় বোন উমা আনন্দ বিখ্যাত বলিউড পরিচালক চেতন আনন্দ (পরিচালক) কে বিয়ে করেছিলেন।  ভারত ভাগের সময় তার পরিবার লাহোর থেকে দিল্লিতে চলে আসে। দিল্লিতে তিনি বিজয় রাঘাভা রাও এবং শ্রীমতী ললিতার কাছ থেকে ভরতনাট্যম শিখেছিলেন। Dance is thought and feeling, says Indu Mitha DAWN - April 4, 2008  ১৯৫১ সালে তিনি তার পরিবারের ইচ্ছার বিরুদ্ধে মুম্বইয়ের মেমন জাতির ক্যাপ্টেন আবুবকর ওসমান মিঠাকে বিয়ে করেন এবং তার সাথে পাকিস্তানে চলে যান। তাদের মেয়ে তেহরিমা মিঠা একজন দক্ষ ভরতনাট্যম নৃত্যশিল্পী। Struggling to dance  Jang - June 2008   পেশা  স্বামীর অবসর গ্রহণের পরের বছরগুলিতে মিঠা লাহোরে ভরতনাট্যম পড়াতে শুরু করেছিলেন। তিনি প্রথমে লাহোর গ্রামার স্কুলে একজন নৃত্যশিক্ষিকা হিসেবে যোগ দেন। তার ছাত্ররা এবং তিনি প্রথম শিক্ষণ শেষে একটি সম্পূর্ণ অন পারফরম্যান্স রাখতে সক্ষম হয়েছিল।   তার প্রাথমিক অভিনয়টি ছিল ব্যক্তিগত মহিলা দলগুলিতে, সামরিক অনুষ্ঠানগুলিতে এবং রেডক্রসের দাতব্য অনুষ্ঠানগুলিতে বা অল পাকিস্তান মহিলা সমিতির সামনে। Veteran dancer wins over Pakistan BBC News - August 11, 2009 তালেবানদের উত্থানের কারণে তিনি এখন বছরে একবার বেসরকারী শ্রোতাদের জন্য মহিলা গোষ্ঠীতে নাচ দেখান    রূপান্তর  পাকিস্তানি সাংস্কৃতিক রীতি অনুসারে তিনি তার শেখানো ভরতনাট্যমের অভিনয় ও রীতি পরিবর্তন করেছেন। তিনি উর্দুতে ভরতনাট্যম সংগীত রচনা করেছেন, তামিল, তেলুগু বা সংস্কৃত ভাষা সম্পর্কে তার অজ্ঞানতার কারণে।এই তিনটি ভাষায় ভরতনাট্যম গান ঐতিহ্যগতভাবে রচিত হয়।    নোট    তথ্যসূত্র      বিষয়শ্রেণী:জীবিত ব্যক্তি বিষয়শ্রেণী:১৯২৯-এ জন্ম বিষয়শ্রেণী:বাঙালি খ্রিস্টান বিষয়শ্রেণী:লাহোরের ব্যক্তি বিষয়শ্রেণী:পাকিস্তানি খ্রিস্টান বিষয়শ্রেণী:বাঙালি বংশোদ্ভূত পাকিস্তানি ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:পাকিস্তানি নারী নৃত্যশিল্পী বিষয়শ্রেণী:বাঙালি নারী শিল্পী বিষয়শ্রেণী:পাকিস্তানি নৃত্যশিল্পী বিষয়শ্রেণী:নৃত্য শিক্ষক বিষয়শ্রেণী:২০শ শতাব্দীর নারী শিল্পী বিষয়শ্রেণী:২০শ শতাব্দীর নৃত্যশিল্পী বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:পাকিস্তানে ভারতীয় অভিবাসী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ১৭:১২, ৮ সেপ্টেম্বর ২০২৩ (ইউটিসি) নাটালিয়া স্টার   – (অপসারণের প্রস্তাবনা দেখুনলগ দেখুন) () উল্লেখযোগ্যতা। WP:ENT পূরণ করছেনা ‍~ কাপুদান পাশা (বার্তা - অবদান) ১৯:২৪, ৪ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আকস্মিক বোধোদয় বা উপইতিবাদ হলো বৌদ্ধ ধারণা যা ধারণ করে যে অনুশীলনকারীরা চূড়ান্ত বাস্তবতার (বুদ্ধ প্রকৃতি বা মনের প্রকৃতি) তাৎক্ষণিক অন্তর্দৃষ্টি অর্জন করতে পারে। এটিকে "আকস্মিক করে," "এক নজরে," "সব একসাথে উন্মোচিত" বা "একসঙ্গে, সম্পূর্ণভাবে, একই সাথে," এর বিপরীতে "একের পর এক বা একের পর এক উন্মোচিত হওয়া" হিসেবে বর্ণনা করা হয়েছে। এটি ক্রমবাদের বিপরীত ধারণা, যেটি বলে যে অন্তর্দৃষ্টি শুধুমাত্র দীর্ঘ ধীরে ধীরে ধাপে ধাপে প্রক্রিয়ার মাধ্যমে অর্জনযোগ্য।   তথ্যসূত্র    উৎস                                                               আরও পড়ুন    .  .  .  .  .  .  বিষয়শ্রেণী:বৌদ্ধ দার্শনিক ধারণা বিষয়শ্রেণী:অদ্বৈততা
মানব শারীরস্থানে বক্ষঃসন্ধি ধমনী(Axilary artery) একটি বৃহৎ রক্তনালী যা অক্সিজেনযুক্ত রক্ত বক্ষপ্রাচীরের পার্শ্বীয় অংশ, বগল ও ঊর্ধ্বাঙ্গ-এ পরিবহন করে। এর উৎপত্তি প্রথম পর্শুকা-এর পার্শ্বীয় প্রান্তে, যার পূর্বে এটি অধঃক্লাইভিয় ধমনী নামে পরিচিত।  টেরেস মেজর পেশী-এর নিম্ন প্রান্ত অতিক্রম করার পর এটি ব্র্যাকিয়াল ধমনী-তে রূপান্তরিত হয়।  গঠন   বক্ষঃসন্ধি ধমনীকে সাধারণত তিনটি অংশে বিভক্ত করা হয়, যেখানে এই বিভাজন ক্ষুদ্র বক্ষপেশী-এর সাপেক্ষে এর অবস্থানের ভিত্তিতে করা হয়।    প্রথম অংশ – ধমনীর ক্ষুদ্র বক্ষপেশী-এর ঊর্ধ্ববর্তী অংশ    দ্বিতীয় অংশ – ধমনীর ক্ষুদ্র বক্ষপেশী-এর পশ্চাদবর্তী অংশ    তৃতীয় অংশ – ধমনীর ক্ষুদ্র বক্ষপেশী-এর নিম্নবর্তী অংশ।  সম্পর্কিত গঠন   বক্ষঃসন্ধি ধমনী বক্ষঃসন্ধি শিরা-সহ অবস্থান করে, যা ধমনীর মধ্যপ্রান্তে অবস্থিত।  বক্ষঃসন্ধিতে, বক্ষঃসন্ধি ধমনী ব্র্যাকিয়াল প্লেক্সাস দ্বারা বেষ্টিত থাকে। ব্র্যাকিয়াল প্লেক্সাসের কর্ডগুলির অবস্থানগত বর্ণনায় দ্বিতীয় অংশটি রেফারেন্স হিসেবে ব্যবহৃত হয়। উদাহরণস্বরূপ, ব্র্যাকিয়াল প্লেক্সাসের পশ্চাৎ কর্ড-এর নামকরণ করা হয়েছে কারণ এটি ধমনীর দ্বিতীয় অংশের পশ্চাতে অবস্থিত।  শাখাসমূহ   থাম্ব|ডান|৩৫০px|বক্ষঃসন্ধি ধমনীর শাখাসমূহ  বক্ষঃসন্ধি ধমনীর একাধিক ক্ষুদ্র শাখা রয়েছে। হৃৎপিণ্ড থেকে যাত্রা শুরু করার সময় এই শাখাগুলিকে "স্ক্রু দ্য লইয়ার্স সেভ আ পেশেন্ট", "সামারটাইম: দ্য লেকার্স শিডিউল আনাদার প্যারেড", "সিক্সটিজ টিন্স লাভ সেক্স অ্যান্ড পট", বা "শি টেস্টস লাইক সুইট অ্যাপল পাই" নামক স্মৃতিসহায়ক দ্বারা স্মরণ করা যায়। এই শাখাগুলির উৎপত্তি অত্যন্ত পরিবর্তনশীল (যেমন: পশ্চাৎ ও সম্মুখ সার্কামফ্লেক্স ধমনী প্রায়শই একটি সাধারণ ট্রাঙ্ক থেকে উৎপন্ন হয়)। ধমনীর শাখার নামকরণ করা হয় তার গতিপথের ভিত্তিতে, উৎপত্তিস্থলের ভিত্তিতে নয়।   প্রথম অংশ (১টি শাখা)    সুপিরিয়র থোরাসিক ধমনী (সুপ্রিম থোরাসিক ধমনী)    দ্বিতীয় অংশ (২টি শাখা)    বক্ষঃসন্ধি-অগ্রস্থ ধমনী    পার্শ্বীয় বক্ষীয় ধমনী। পার্শ্বীয় বক্ষীয় ধমনী যদি বক্ষঃসন্ধি ধমনী থেকে শাখা না নেয়, তবে এটি নিম্নলিখিত উৎস থেকে শাখা নেবে (সম্ভাব্যতার ক্রমানুসারে): (১) বক্ষঃসন্ধি-অগ্রস্থ, (২) বক্ষঃসন্ধি ধমনীর তৃতীয় অংশ, (৩) সুপ্রাস্ক্যাপুলার ধমনী, (৪) সাবস্ক্যাপুলার ধমনী।    তৃতীয় অংশ (৩টি শাখা)    সাবস্ক্যাপুলার ধমনী    সম্মুখ হিউমেরাল সার্কামফ্লেক্স ধমনী    পশ্চাৎ হিউমেরাল সার্কামফ্লেক্স ধমনী  টেরেস মেজর পেশী-এর নিম্ন সীমা অতিক্রম করার পর ব্র্যাকিয়াল ধমনী-রূপে অব্যাহত থাকে।  চিকিৎসাগত তাৎপর্য   বক্ষঃসন্ধি ধমনীকে সাবস্ক্যাপুলার ধমনীর উৎপত্তিস্থলের প্রোক্সিমালে (এবং অধঃক্লাইভিয় ধমনীর থাইরোসার্ভিক্যাল ট্রাঙ্কের ডিস্টালে) নিরাপদে ক্ল্যাম্প করা যায়। স্ক্যাপুলার চারপাশের অ্যানাস্টোমোটিক নেটওয়ার্ক ডোরসাল স্ক্যাপুলার ধমনী ও সুপ্রাস্ক্যাপুলার ধমনী-র মাধ্যমে ঊর্ধ্বাঙ্গে কল্যাটারাল রক্তসঞ্চালনের বিকল্প পথ প্রদান করে।  অ্যাওর্টিক ডিসেকশন ও আরোহী অ্যাওর্টা ও অ্যাওর্টিক আর্চ-এর প্রতিস্থাপনের জন্য কার্ডিয়াক সার্জারিতে ডান বক্ষঃসন্ধি ধমনীকে প্রায়শই আর্টেরিয়াল ক্যানুলেশন সাইট হিসেবে ব্যবহার করা হয়।  অতিরিক্ত চিত্র     তথ্যসূত্র    বহিঃসংযোগ            – "বক্ষঃসন্ধি অঞ্চল: বক্ষঃসন্ধি ধমনীর অংশসমূহ"     – "প্রধান ল্যান্ডমার্কের সাপেক্ষে বক্ষঃসন্ধি ধমনী ও এর প্রধান শাখাসমূহের চিত্রণ।"  বিষয়শ্রেণী:বগল